<classify> Mchezo wa soka ni muuunganiko wa wachezaji 11 kwenye uwanja wachezaji hawa hushirikiana kwa pamoja kuhakikisha timu yao inapata ushindi kwa namna yoyote ile lakini mara nyingi pindi timu inaposhinda washambuaji na wachezaji wengine ndo wanaosifiwa na mashabiki ni mara chache sana ukasiki kipa anasifiwa timu fulani inaposhinda, na hata kwenye soko la ununuzi makipa bei yao huwa tofauti kidogo na wachezaji wengine wengi huwa wanauzwa kwa bei ya kawaida sana lakini kwenye soka la kisasa jambo hili limebadilika kwa kwa sasa kuna makipa waonunuliwa bei sawa na bajeti ya wizara kwenye baadhi ya nchi , leo tunatizama orodha ya makipa ghali zaidi barani Afrika 1.Mohamed El Shenawy Huyu ni kipa namba moja kwenye timu ya taifa ya misri na timu ya klabu ya Al Ahly thamani yake unaambiwa ni Bilioni 5.2 za kitanzania hii bilioni ni bajeti ya kitengo kikubwa sanaa kwa muda ndugu yangu yeye na uri wa miaka 31 na inaelezwa kuwa hana muda mwingi sanaa atastaafu soka 2.Ahmed El Shenawy Huyu sasa ashawahi kuja kabisa hapa Tanzania akiwa na klabu yake ya Pyramids ndio hii ilicheza na Yanga ile ya Zahera, walicheza kule Mwanza huyu bwana thamani yake ni Bilioni 3.9 ni raia wa misri pia na anasubiri kwenye timu ya taifa ya Misri mbele ya namba moja hapo juu 3.Ahmed Reda Huyu hata hajatoka nje ya nchi yake anakichapa kwenye nchi ya Morocoo kwenye timu kubwa kabisa nchini humo Wydad Casablanca mabingwa mara kadhaa wa ligi ya mabingwa barani Afrika thamani yake unaambiwa ni Bilioni 3.7 ndo inamfanya acheze hapo Wydad ligi anayocheza kijana wa kitanzania Simon Msuva na uzuri ni kwamba huyu ni bwana mdogo tu ana miaka 23 tu 4.Ronwem Wiliams Ukimuona karibu utadhani ni bishoo tu wa Sauzi ambaye hana dili ila huyu bwana mwenye mika 28 ni kipa wa Supersport United ya huko huko kwao thamani yake ni Bilioni 2.9 yaani ile bajeti ya klabu ya Simba fanya mara mbili alafu inabaki chenji ya milioni 900 ambayo unaweza kununua timu kama Mbao ya Mwanza na ukajenga uwanja kama wa Namungo ndo thamani ya kijana huyu wa kwa Madiba 5.Denis Onyango Mwezi Mei mwaka huu huyu Mganda anatimiza miaka 35 na thamani yake kwenye klabu ya Mamelodi Sundown ya huko Afrika ya kusni ni Bilioni 2.4 za kitanzania hapa yaani ukiwekeza kwenye ligi ya bongo unaweza ukawa na timu zote nne za juu kwenye msimamo na chenji inabaki safi tu  <topic>: MICHEZO 